Da jernbanen skulle utvides til dobbeltspor, ble det valgt å legge traséen om Hauketo og krysse Liadalen helt øverst ovenfor Kruttverksfossen. Sporet ble da lagt på steinfylling over dalen, og Ljanselva ble ført i tunnel fra Hauketo til nedsiden av jernbanetraséen. Ljansviadukten ble revet ved sprengning den 3. august 1929, og jernet gikk til Christiania Spigerverk. Noe av fundamentene står ennå.